kardosdrur/scandi-wiki huggingface dataset:
Wilhelm von Haffner

Johann Heinrich Wilhelm von Haffner (født 10. august 1746 i Rendsborg, død 10. maj 1808) var en dansk officer, tegner og maler.

Haffner stammede fra en militærfamilie og gik den militære vej. Han fik afgang fra militæret som kaptajn 1780. Under sin uddannelse var han blevet trænet i tegning, hvilket han viste så stort talent for, at han fik tilsagn om 200 Rdl. årligt af Partikulærkassen for sin tegnefærdighed. Han blev generaladjudant 1783 og major i landeværnet 1801. 

Hans værker er hurtigt tegnede gengivelser af forsamlinger i de højeste samfundskredse, ofte indendøre, og har karakter af reportage. Hans tegninger er ofte den eneste kilde til disse rums indretning og har stor kulturhistorisk værdi.

Han blev gift 15. marts 1765 i København (eller snarere 4. sept. 1783 i T. Garn. Kirke!) med Antoinette Frederiche von Drechsel (ca. 1742 [? hun blev døbt 11. juli 1747 i Køge] – 13. juni 1825), hvis moder, Frederikke Louise rigsgrevinde v. Sponeck (5. febr. 1711–22. okt. 1768), var en datter af Georg Wilhelm von Hedwiger Sponneck.

Værker 
 Kongens Nytorv (akvarel, 1766, privateje)
 Appartementssalen på Christiansborg Slot (tegning, sign. 1781, Rosenborgsamlingen)
 Kronprins Friderichs courgemack (tegning, sign. 1781, Rosenborgsamlingen)
 Portræt af general Levin Ludvig von Hobe (tegning, 1781, Gelting Gods)
 Gehejmekabinetssekretær Ove Høegh-Guldbergs sal i Prinsens Palais (tegning, sign. 1782, privateje)
 Et spilleparti i kronprins Frederiks audiensgemak på Christiansborg (pastel, 1794, Jægerspris Slot)
Tilskrivninger:
 Portræt af Frederik VI til hest (1802-05, Rosenborgsamlingen)
 Frederik VI stående (1808-12, Rosenborgsamlingen)
 Reinhardt Jacob von Haffners børn, gruppebillede (pastel, ca. 1786, privateje)
 Desuden andre familiebilleder, kopier efter Jens Juel af kgl. portrætter
 Officersbilleder (ca. 1800)

Kilder 
 Jørgen Hein, "Wilhelm von Haffner", i: Sys Hartmann (red.), Weilbachs Kunstnerleksikon, København: Rosinante 1994-2000.

 

 Malerier af familien von Haffner: http://www.pastellists.com/Articles/Haffner.pdf
 Louis Bobé: Efterladte Papirer fra den Reventlowske Familiekreds i Tidsrummet 1770–1827, 10. Bind (København  1931), s  124: «Drechsel, Antoinette Frederikke (1747–1825) g. J. H. W. Haffner VIII T[ilføjelser]. 82.» Se Claus Rønlevs bibliotek hér: https://www.ronlev.dk/kildeskrifter/314-enevaelden/7717-efterladte-papirer-fra-den-reventlow-ske-familiekreds-i-tidsr-1770-1827-af-louis-bobe-1895-1931.html! For så å kunne finde de viktige genealogiene/stamtavlene i «Fremmed Adel i Danmark i anden Halvdel af det attende Aarhundrede II Afd.», som starter på s. 71 - og videre med «I Le Normand de Bretteville (73-75). II v. Destinon (75f.). III v. Dewitz (77-80). IV. v. Drechsel (81f.)» osv.: Se «Ottende Bind: Breve fra og til Greverne Christian og Fritz Stolberg, Greve Ernst og Grevinde Charlotte Schmimmelmann: Tilføjelser til Anmærkningerne I-VII Bind» - men vel at mærke  menes det her  8. bind s. 71ff - som starter EFTER de mange brevene (med ny paginering).   

Officerer fra Danmark
Tegnere fra Danmark
Danskere i 1700-tallet
Personer fra Rendsborg
Wilhelm
Personer i Englandskrigene fra Danmark-Norge
Puk Scharbau

{{Infoboks skuespiller
|navn          = Puk Scharbau
|bgcolour      = 
|image         = 
|imagesize     = 
|caption       = 
|fulde navn    = 
|fødselsdato   = 
|fødselssted   = Søborg, Danmark
|dødsdato      = 
|dødssted      = 
|nationalitet  =  Dansk
|andre navne   = 
|aktiveår      = 1993-nu
|partnertype   =
|partner       =
|kæreste       = 
|ægtefælle     = 
|børn          = 
|forældre      = 
|bopæl         = 
|beskæftigelse = Kommunikationskonsulent, Rådgiver, Skuespiller
|hjemmeside    = 
|kendte roller = Lise Nørgaard i Kun en pige
|oscarpriser   = 
|emmypriser    = 
|tonypriser    = 
|goldenglobepriser = 
|baftapriser   = 
|fagpriser     = 
|cesarpriser   = 
|goyapriser    = 
|afipriser     = 
|filmfarepriser= 
|olivierpriser = 
|geminipriser  = 
|grammypriser  =
|Screen Actors Guild =
|teenchoiceadwardspriser = 
|bodilpriser   = Bedste kvindelige hovedrolle (1996) for Kun en pige
|robertpriser  = Årets kvindelige hovedrolle (1996) for Kun en pige}}
Puk Scharbau (født 6. maj 1969 i Søborg) er en dansk direktør og skuespillerinde.

Scharbau blev uddannet fra Skuespillerskolen ved Odense Teater i 1993. Senere har hun taget Master i International business  coaching en bachelorgrad i medier og retorik
og er certificeret ledelses- og proceskonsulent fra DISPUK.

I somrene 1991-1993 studerede hun den såkaldte Suzuki-metode hos den japanske instruktør Tadashi Suzuki, og blev autoriseret underviser i metoden. Hun debuterede i forestillingen The Medium i Japan i 1993, og fik sin danske debut som Vulva i Efter orgiet på Odense Teater. Siden har hun været freelance med opgaver på bl.a. Husets Teater, Café Teatret, Edison, Betty Nansen Teatret og Nørrebros Teater.

Hun indledte sin filmkarriere i 1995 med hovedrollen i filmatiseringen af Lise Nørgaards erindringer, Kun en pige, hvilket samtidig blev hendes folkelige gennembrud. Rollen gav hende både Bodilprisen for bedste kvindelige hovedrolle og en Robert for årets kvindelige hovedrolle.

I 1998 spillede Puk Scharbau med i sci-fi-komedien Skyggen'' sammen med Lars Bom. I filmen spillede hun rollen som "Miauv." Senere har hun udtalt om rollen: "Der er en lugt af rodet lejlighed og utømt kattebakke over Miauv." 

Fra ca 2002 har hun virket som kommunikationsrådgiver og kommunikationskonsulent, og hun er i dag direktør i konsulentfirmaet Wiser Communication.  


Filmografi

Danske Stemmer 

 Toy Story 2 - Jessie
 Toy Story 3 - Jessie
 Star Wars: The Clone Wars - Asajj Ventress
 Kung Fu Panda - Hugorm
 Kung Fu Panda 2 - Hugorm
 E.T. - Mary
 Jensen & Jensen - Brunetta
Fremtidens Batman - Div. Roller
Justice League - Giganta

Referencer

Eksterne henvisninger 
 

Personer fra Gladsaxe
Skuespillere fra Danmark
Bodilprisen for bedste kvindelige hovedrolle
Robertprisen for årets kvindelige hovedrolle
Personer i Kraks Blå Bog
Jan Elle

Jan Elle (født 1. april 1952) er en dansk skuespiller.

Elle er uddannet fra Statens Teaterskole i 1983.

Filmografi 
 Isfugle (1983)
 Drengen der forsvandt (1984)
 Idioterne (1998)
 Opbrud (2005)

Tv-serier 
 TAXA (1997-1999)
 Forbrydelsen II (2009)

Eksterne henvisninger 
 

Skuespillere fra Danmark
Rolf Hansen

Rolf Hansen (født 1. januar 1975) er en dansk skuespiller.

Rolf Hansen er uddannet fra Skuespillerskolen ved Aarhus Teater i 2005. Han har siden haft roller ved bl. Aalborg Teater, Vendsyssel Teater, Randers Egnsteater og Entréscenen, ligesom han har medvirket i flere film og tv-serier.

I 2008 modtog Rolf Hansen Reumerts Talentpris.

Filmografi 
 Kunsten at græde i kor (2006)
 Cecilie (2007)
 Hvid nat (2007)
 Julie (2011)

Tv-serier 
 Øen (2007)
 Album (2008)
 Forbrydelsen II (2009) 
 Dicte (2013)
 Tidsrejsen (julekalender, 2014)

Eksterne henvisninger 
 

Skuespillere fra Danmark
Sjællandsk

Sjællandsk er betegnelsen for den danske dialekt, der tales på Sjælland. Sjællandsk tilhører dialektfamilien ømål. Rigsdansk bygger på sjællandsk, hvorfor dialektens ord i dag ikke forekommer særegne for rigsdansktalende, i modsætning til f.eks. jysk. 

Særligt karakteristisk for sjællandsk er stødefterslag. 

Danske dialekter
Sjælland
Julie Agnete Vang

Julie Agnete Vang (født Julie Agnete Vang Christensen 1. maj 1984) er en dansk skuespillerinde.

Vang er uddannet fra Statens Teaterskole i 2008. Hun har bl.a. haft roller på Betty Nansen Teatret, Grønnegårds Teatret, Odense Teater, Folketeatret og Det Kongelige Teater, bl.a. i Fanny og Alexander (2013) og på Nørrebro Teater i flere opsætninger bl.a. i rollen som Hannah i verdenspremieren på teateropsætningen af Charlie Chaplins Diktatoren i 2017. I 2019 spillede hun Olivia i William Shakespeares Helligtrekongers aften i 2019. I 2009 medvirkede hun i 1. sæson af TV 2-showet Live fra Bremen.

I 2020 medvirkede Vang bl.a. i 1. sæson af tv-serien Når støvet har lagt sig.

Privat 
Julie Agnete Vang er datter af stadsgartner Christian Vang Christensen og lægesekretær Jane Nordgaard Christensen. Hun er opvokset i Esrum i Nordsjælland. Vang har siden 2017 været gift med skuespilleren Thomas Voss. De har datteren Eva My Voss Vang.

Udvalgt filmografi

Film 
 Rosita (2015)
 Kollektivet (2016)
 Tordenskiold (2016)
 Julemandens datter (2018)
 Mødregruppen (2019)
 De forbandede år (2020)

Tv-serier 
 Forbrydelsen II (2009)
 Kristian (2009)
 Livvagterne (2010)
 Borgen (2013)
 Limbo 3 (2014)
 Midsomer Murders (2014)
 Familien fredagsslik (2017)
 Gentleman Jack (2019)
 Når støvet har lagt sig (2020)

Referencer

Eksterne henvisninger 
 Julie Agnete Vang hos allthatmanagement.dk
 

Skuespillere fra Danmark
Casper Crump

Casper Frederik Crump (født 11. juli 1977) er en dansk skuespiller.

Crump er uddannet fra Statens Teaterskole i 2008. Siden har haft roller på bl.a. Folketeatret, ligesom han har spillet med i Romeo og Julie på Frilandsmuseets teaterscene. I 2010 medvirkede han i Sex, vold, blod og snask på Teater Får302.

I 2017 medvirkede han i DR's underholdningsprogram Flashback hvor han genskabte anekdoter fra forskellige kendte personers liv.

Han har desuden lagt stemme til børne-tv-serien Huset Anubis.

Filmografi 
 Over gaden under vandet (2009)
 Talenttyven (2012)
 Sover Dolly på ryggen? (2012)
 Helium (2014)
 Undercover (2016)
 Legend of Tarzan (2016)
 Familien Addams (2019)

Tv-serier 
 Livvagterne (2009)
 Forbrydelsen II (2009)
 Lærkevej (2009)
 Kristian (2009)
 Victorious (stemme) (2010)
 Lykke (2011)
 Tvillingerne og Julemanden (julekalender, (2013)
 Legends of Tomorrow (2016)

Eksterne henvisninger 
 

Skuespillere fra Danmark
Christina Ibsen Meyer

Christina Nørby Ibsen (født 10. august 1966) er en dansk skuespiller og sanger og datter af Claus Nørby.

Ud over roller i film, tv og reklamefilm har hun bl.a. sunget titelmelodien til TV 2's julekalender Pyrus i Alletiders Eventyr.

Privat 
Christina Nørby Ibsen har fra 1991 til 2019 været gift med tv-værten Bubber.

Udvalgt filmografi 
 Falkehjerte (1999) - Katjas mor
 Juliane (2000) - Ella
 Send mere slik (2001) - Plejeassistent
 De grønne slagtere (2003) - Kunde
 Møgunger (2003) - Maria
 Min søsters børn i Ægypten (2004) - Salgsassistent
 Vølvens forbandelse'' (2009) - Læge

Referencer

Eksterne henvisninger 
 Christina Ibsen Meyers hjemmeside
 

Sangere fra Danmark
Skuespillere fra Danmark
Hold om mig

Hold om mig er et dansk ungdomsdrama fra 2010, der er instrueret af Kaspar Munk.

Filmen foregår sig i en skole, hvor vi følger elevernes magtforhold og mobbehierarkier – og deres vidt forskellige måder at tackle det på.

Medvirkende 
 Julie Brochorst Andersen
 Frederik Christian Johansen
 Sofia Mileva Cukic
 Wili Julius Findsen 
 Hicham Najid 
 Charlotte Fich 
 Bjarne Henriksen 
 Helene Egelund
 Patricia Schumann 
 Khalid Alssubeihi 
 Ronnie Lorenzen 
 Lucas Munk Billing 
 Anton Hjort Nielsen 
 Benjamin Wandschneider
 Mollie Maria Gilmartin 
 Olivia Anselmo
 Emilie Kruse 
 Michel Belli
 Fadime Turan
 Mads Wille 
 Tina Gylling Mortensen 
 Christine Exner

Eksterne Henvisninger 

 Filmens officielle hjemmeside 
 Om filmen på CPH PIX
 Filmlands anmeldelse
 Jyllands-Postens anmeldelse 

Danske film fra 2010
Dramafilm fra Danmark
Robertprisen for årets børne- og familiefilm
Ungdomsfilm fra Danmark
Kim Foss

Kim Foss (født 1961) er en dansk biografdirektør. 

Foss åbnede i 1980'erne en lille filmklub med et smalt repertoire på Vesterbrogade i København. Samtidig var han tæt knyttet til musikmiljøet i hovedstaden og fungerede en overgang som manager for Master Fatman. I 1993 blev han sammen med Andreas Steinmann leder af NatFilm Festivalen. Efter festivalens fusion med Copenhagen Film Festival i 2008 til CPH PIX blev Kim Foss direktør for Grand Teatret. 

Kim Foss har desuden skrevet for flere filmmagasiner, bl.a. Kosmorama, Schäfer, Ekko og FILM, der udgives af Det Danske Filminstitut. Han har deusden været fast filmanmelder ved Det Fri Aktuelt og senere Jyllands-Posten. Han har desuden været bestyrelsesmedlem i Filmmedarbejderforeningen og dansk koordinator for den internationale filmanmeldersammenslutning FIPRESCI.

Han er gift med grafisk designer Maria Hagerup, med hvem han har to børn. 

Erhvervsfolk fra Danmark
Filmkritikere fra Danmark
Per Callesen

Per Callesen (født 9. november 1958) er en dansk økonom, der med virkning fra 1. februar 2011 er direktør i Danmarks Nationalbank.

Callesen er uddannet cand.polit. fra Københavns Universitet i 1984 og var i en længere periode afdelingschef i Finansministeriet, indtil han i 2010 fik posten som eksekutivdirektør i Den Internationale Valutafond (IMF) og bosatte sig i Washington D.C.

I 2010 blev han tilbudt stillingen som en af Nationalbankens direktører, idet direktør Jens Thomsen går på pension.

Per Callesen er desuden medlem af Det Økonomiske Råd som repræsentant for Danmarks Nationalbank.

Eksterne henvisninger 
 Per Callesens officielle profil  på Nationalbankens hjemmeside
 Per Callesens profil på OECDs side om Ministerial Council Meeting 2007 

Nationalbankdirektører fra Danmark
Afdelingschefer fra Danmark
Økonomer fra Danmark
Personer i Kraks Blå Bog
Mikkel Bryggers Gade

Mikkel Bryggers Gade er en gade i Indre By i København, der går fra Frederiksberggade (Strøget) i nordvest til Lavendelstræde i sydøst. Gaden kendes fra 1520, hvor den hed Pugestræde. Fra 1617 blev den kendt som Mikkel Bryggers Gade efter Mikkel Thomsen Brygger, der fra 1580 ejede en stor gård på hjørnet af det nuværende Frederiksberggade.

Mikkel Bryggers Gade ligger i et område, hvor praktisk taget alle bygninger gik til under Københavns brand 1795. En række bygninger langs gaden stammer derfor fra årene umiddelbart efter. Hjørneejendommene er typisk udsmykkede, mens dem indimellem har mere simple facader. En undtagelse er dog en nyere bygning fra 1910, der til gengæld rummer Københavns ældste stadigt fungerende biograf, Grand Teatret. Firmaet Acousticon, forløberen for Oticon, havde også til huse i gaden fra 1923 til 1950. De fremstillede det første danske høreapparat i 1946.

Bygninger 

Den treetages hjørneejendom Mikkel Bryggers Gade 1 / Frederiksberggade 21 blev opført i 1796-1798 for slagter Jørgen Frydenlund. I stueetagen var der oprindeligt hestestald, men den blev indrettet til butik i 1854. På anden sal er der opsat kvindefigurer parvist ved flere af vinduerne. De næste huse langs Mikkel Bryggers Gade har mere simple facader. Nr. 3 er i tre etager og opført i 1847. Nr. 3 rummede i mange årtier (indtil 1997) Ritzaus Bureau, den danske dagspresses fælles nyhedsbureau. Nr. 5 er i fire etager og opført i 1803 for David Pipper. Nr. 7 blev opført i 1801 for tømrersvenden Christen Hansen. Den er i fire etager men til gengæld smal med en facade på kun tre fag. Christen Hansen stod også bg den noget bredere fire etages nr. 9, der blev opført i 1801-1802. Hjørneejendommen Mikkel Bryggers Gade 11 / Lavendelstræde 12 blev opført i 1796-1797 for kongelig staldkarl Lars Johan Skyberg med fem etager og forhøjet med en ekstra i 1844. Ved nogle af vinduerne på første og anden sal er der parvist anbragt pilastre.

Hjørneejendommen Mikkel Bryggers Gade 2-4 / Frederiksberggade 23 blev opført på et ukendt tidspunkt før 1891, hvor den blev ombygget for ejerne tømrermester O. Køhler og apoteker V. Madvig. Ved siden af ligger den fireetages Mikkel Bryggers Gade 6, men også her er opførelsesåret ukendt. Derefter følger biografen Grand Teatret i nr. 8, hvor der har været biografvirksomhed siden 1913. Den er en del af et kompleks, der også omfatter Palace Hotel på Rådhuspladsen. Over nedgangen til en kælder fra Mikkel Bryggers Gade kan man således set et granitrelief, der viser at det er indgangen til hotellets køkken. Komplekset blev opført i 1907-1910 efter tegninger af Anton Rosen og fredet i 1985. Den fireetages hjørneejendom Mikkel Bryggers Gade 10 / Lavendelstræde 14 blev opført i 1803 af murermester Frantz Philip Lange. Her er facaden udsmykket med mønstre på anden og tredje sal, og på hjørnet set navnet Lavendelhus.

Eksterne henvisninger 

 Om Mikkel Bryggers Gade på indenforvoldene.dk

Noter 

Gader i Indre By (København)
Jason (hest)

Jason var en hest født i 1924 i England, der med kaptajnløjtnant Hans Lunding vandt bronze ved den individuelle militarykonkurrence ved de Olympiske lege 1936 i Berlin. Hesten var udlånt til Hans Lunding af kong Christian 10., der havde erhvervet hesten i England i 1931. 

Berømte heste
Ridesport under sommer-OL
Claus Ploug

Claus Ploug (født 15. september 1953) er en dansk filminstruktør og manuskriptforfatter.

Ploug dannede i 1980'erne par med skuespillerinden Ann-Mari Max Hansen.

Filmografi 
 Fugleskræmslet (1981)
 Den ubetænksomme elsker (1982)
 Elise (1985)
 Opbrud (1988)
 Epilogue (1990)
 Laslos tema (1998)

Eksterne henvisninger 
 

Filminstruktører fra Danmark
Manuskriptforfattere fra Danmark
Dansksprogede forfattere fra Danmark
Edith Willumsen

Edith Wilhelmine Willumsen, født Wessel (1. januar 1875 i Aalborg – 1. november 1963 i København) var en dansk billedhugger.

Willumsen var i sine unge år elev på Vilhelm Klein’s kunstskole og porcelænsmaler ved Bing & Grøndahl, men rejste omkring århundredeskiftet til USA, hvor hun bl.a. blev kunstnerisk rådgiver hos en glaskunstner i New York City, hvor hun designede og modellerede keramikovne. Hjemvendt til Danmark i 1902 udstillede hun sine første bronzestatuetter på Charlottenborgs Forårsudstilling. 

Fra 1903 til 1928 var hun gift med billedhugger J.F. Willumsen. 

De fleste af Edith Willumsens værker er udstillet på J.F. Willumsens Museum.

Kilder og eksterne henvisninger
 Om Edith Willumsen  i Dansk Kvindebiografisk Leksikon

Eksterne henvisninger 
 

Personer fra Aalborg
Billedhuggere fra Danmark
Porcelænsmalere
Danskere i 1800-tallet
Danskere i 1900-tallet
Personer i Dansk Kvindebiografisk Leksikon
Personer i Dansk Biografisk Leksikon
Jens Thomsen (nationalbankdirektør)

Jens Thomsen (født 15. maj 1942) er fhv. direktør i Danmarks Nationalbank.

Han er uddannet cand.polit. fra Københavns Universitet 1969, var sekretær i Danmarks Statistik 1969-71, sekretær i Det Økonomiske Sekretariat 1971-73, finansattaché ved Danmarks Faste Repræsentation ved EF 1973-75, fuldmægtig i Det Økonomiske Sekretariat 1975-79, konsulent i Økonomiministeriet 1980-87, kommitteret ved samme ministerium 1988, var departementschef i Økonomiministeriet 1988-94 og var fra 1995 medlem af Danmarks Nationalbanks direktion. Han fratrådte ved årsskiftet 2010/11.

Han har været ekstern lektor ved bl.a. Handelshøjskolen i København og Københavns Universitet. Thomsen blev i 2001 Ridder af Dannebrog.

Medlem af 
 Stedfortræder i EFs Monetære Udvalg 1979-88
 Det Sikkerheds- og Nedrustningspolitiske Udvalg 1981-89
 Nordisk Økonomisk Forskningsråd 1986-88
 Næstformand for bestyrelsen for Danmarks Nationalbank 1988-94
 Alternate Governor i Den Internationale Valutafond 1988-95
 EU's Monetære Udvalg 1988-98, EU´s Økonomiske og Finansielle Udvalg 1999-
 Det Økonomiske Råd 1988-2004
 Personlig repræsentant ved regeringskonferencen om Den Økonomiske og Monetære Union 1990-91
 Alternate Governor EBRD 1994-95
 Rådet for Det Europæiske Monetære Instituts stedfortrædergruppe 1995-1998
 Nordisk Finansielt Udvalg 1988, 1995-99
 Bestyrelsen for Nationaløkonomisk Forening 1995-, formand 2000-2004
 Formand for styregruppe for evaluering af økonomiuddannelserne 1996-97
 Fondsrådet 1996-2001
 Den Europæiske Centralbank: Komiteen for Internationale Relationer 1999-
 Nordisk Baltisk Monetær og Finansiel Komité 1999-
 Det Finansielle Virksomhedsråd 2001-
 Bestyrelsen og repræsentantskabet i Danmarks Skibskreditfond 2003-2005
 Bestyrelsen i Danmarks Skibskredit A/S 2005-, næstformand april 2008-
 Formand for "Economic and Financial Committee Group on EU Government Bonds and Bills markets", 2004-

Kilder 
 CV hos Nationalbanken 

Nationalbankdirektører fra Danmark
Departementschefer i Økonomi- og Erhvervsministeriet
Riddere af Dannebrog
Nationaløkonomer fra Danmark
Personer i Kraks Blå Bog
Foreningsformænd fra Danmark
Jens Thomsen

Jens Thomsen kan henvise til flere personer:

 Jens Thomsen (politiker) (1880-1955) – gårdejer og politiker
 Jens Jørgen Thomsen (født 1926) – teolog og tidligere generalsekretær for Folkekirkens Nødhjælp
 Jens Ugilt Thomsen (1935-1985) – direktør
 Jens Thomsen (skovrider) (1955-2009) – direktør for Sorø Akademi og Dansk Skovforening
 Jens Thomsen (nationalbankdirektør) (født 1942) – nationalbankdirektør og tidligere departementschef
Luis de Velasco

Don Luis de Velasco y Ruiz de Alarcón (født 1511, død 31. juli 1564) var vicekonge i Nyspanien mellem den 25. november 1550 og den 31. juli 1564.

Eksterne henvisninger 
 Kort biografi fra Virtual American Biographies

Personer fra Spanien
Ciudad Acuña

Acuña er en by og en kommune i den mexikanske delstat Coahuila. Byen er beliggende ved Río Bravo på grænsen mod Texas i USA. Folketællinger fra 2005 viser at Ciudad Acuña havde 126 238 indbyggere.

Eksterne henvisninger 

Byer i Mexico
Kommuner i Mexico
Zamora de Hidalgo

Zamora de Hidalgo er en by og en kommune i den mexikanske delstat Michoacán. Byen blev grundlagt i 1574 af vicekonge Martín Enríquez de Almanza. Navnet kommer fra byen Zamora i Spanien. Folketællinger fra 2005 viser et indbyggertal på 127 606 i Zamora de Hidalgo.

Byer i Mexico
Kommuner i Mexico
Etableret i 1574
Torben Nielsen (nationalbankdirektør)

Torben Henning Nielsen (født 2. november 1947) er tidligere direktør i Danmarks Nationalbank og er bl.a. bestyrelsesformand for Eik Bank på Færøerne.

Han er sparekasseuddannet, har en HD i organisation 1977 og en HD i kredit og finansiering 1979. Nielsen var ansat ved Den sjællandske Bondestands Sparekasse 1966-73, Sparekassen SDS 1973-90, underdirektør 1985, vicedirektør 1987 og regionsdirektør 1988. I 1990 kom han til Unibank A/S, hvor han blev divisionsdirektør 1990 og vicedirektør 1992. Fra 1996-2011 var han medlem af Danmarks Nationalbanks direktion.

Han har siden 2008 været adjungeret professor ved Copenhagen Business School, Center for kreditret og kapitalmarkedsret. I april 2011 blev han valgt i bestyrelsen for Eik Bank på Færøerne og blev efterfølgende valgt til bestyrelsesformand for Eik Bank.

I 2003 blev han Ridder af Dannebrog.

Bestyrelsesposter mv. 
 Sparvirke A/S 1988-92
 Bestyrelsesformand for DanBolig A/S 1990-96
 Unibanks fond for unge, der ønsker at starte egen virksomhed 1990-96
 Finansrådets Betalingsformidlingsudvalg 1990-96
 Pengeinstitutternes Betalingssystemers Rådgivende Udvalg 1990-96
 Repræsentantskabet for Dansk Landbrugs Realkreditfond 1991-96
 Bestyrelsesformand for Dansk Pantebrevsbørs A/S 1992-96
 Livsforsikringsselskabet Enhjørningen 1994-96
 Banker og Sparekassers Ungdomskontakt 1994-96
 VP Securities A/S 1996-, næstformand 1998-
 VP Lux S.à.r.l. – formand 2009-
 Bankernes EDB Central, 2001-
 Medlem af Nets Holding A/S (tidl. PBS) , 2003-
 Advisory Board for Center for kreditret og kapitalmarkedsret, Handelshøjskolen i København 2004-
 Styregruppen for Museerne Vordingborg, 2005-
 Formand for Danmarks Nationalbanks Pensionskasse under afvikling, 2007-
 Medlem af direktionen for Bombebøssen 2007-
 Formand for Cisternerne – Museet for Moderne Glaskunst, 2009-
 Næstformand for Bankernes Kontantserrvice, 2010-
 Bestyrelsesformand for Capital Market Partners A/S, 2010-
 Bestyrelsesformand for Betri Bank (før Eik Bank), 2011-

Kilder 
 CV hos Nationalbanken

Noter 

Nationalbankdirektører fra Danmark
Økonomer fra Danmark
Riddere af Dannebrog
Personer i Kraks Blå Bog
Ansatte ved Copenhagen Business School
Piedras Negras

Piedras Negras er en by og en kommune i delstaten Coahuila i det nordlige Mexico. Byen er beliggende ved floden Río Bravo på grænsen mod Eagle Pass i Texas. «Piedreas negras» betyder «sorte sten» på dansk. Navnet kommer fra kulgravene i området og byen blev etableret i 1850.

Venskabsbyer 
  Sandy, USA
  Monterrey, Mexico

Byer i Mexico
Kommuner i Mexico
Etableret i 1850
Billboard

Billboard har flere betydninger:

 Billboard Hot 100 - en amerikansk hitliste udarbejdet af magasinet Billboard med de 100 bedst sælgende singler
 Billboard 200 – en amerikansk hitliste med de 200 bedst sælgende albummer i USA
 Billboard (magasin) – et amerikansk musikmagasin.
 Billboard (reklame) – et stort reklameskilt, der ofte placeres ved vejsider.